APSTIPRINU

Ogres novada pašvaldības mantas

novērtēšanas un izsoles komisijas

priekšsēdētājs O. Ercens

Ogrē, 2025.gada 01.oktobrī

Nr.K.1-2/165

**Kustamās mantas - trīs cirsmu īpašumā “Bērziņmežs”, Rembates pagastā, Ogres novadā atsavināšanas izsoles noteikumi**

1. **Vispārīgie noteikumi**
   1. Ogres novada pašvaldībai piederošās kustamās mantas – trīs cirsmas nekustamā īpašumā “Bērziņmežs”, Rembates pagastā, Ogres novadā, kadastra Nr. 7484 005 0067, meža 1. kvartāla 1. nogabalā 1,15 ha platībā, meža 2. kvartāla 1. nogabalā 4,94 ha platībā un meža 2. kvartāla 2. nogabalā 0,77 ha platībā, ar koksnes krāju 2631 m³ (turpmāk – Kustamā manta), izsoles noteikumi (turpmāk – Noteikumi) nosaka kārtību, kādā organizējama Kustamās mantas izsole atbilstoši Publiskas personas mantas atsavināšanas likumam.
   2. Izsoli organizē Ogres novada pašvaldības mantas novērtēšanas un izsoles komisija (turpmāk – Komisija) saskaņā ar Ogres novada pašvaldības domes 2025. gada 25. septembra lēmumu “Par cirsmu izsoli īpašumā “Bērziņmežs” ” (protokols Nr. 7; 10).
   3. Izsole ir **elektroniska ar augšupejošu soli.**
   4. Izsoles kārta: **1. (pirmā).**
   5. Izsole sākas elektronisko izsoļu vietnē <https://izsoles.ta.gov.lv> **03.10.2025. plkst. 13:00 un noslēdzas 03.11.2024. plkst. 13:00**.
   6. Pieteikšanās izsolei **līdz 23.10.2025. plkst. 23:59.**
   7. Nosolītās summas apmaksas termiņš **17.11.2025.**
   8. Kustamās mantas izsoles nosacītā cena (sākumcena) – **81 065,00 EUR (astoņdesmit viens tūkstotis sešdesmit pieci *euro* un 00 centi)** bez pievienotās vērtības nodokļa.
   9. PVN maksāšana saskaņā ar Pievienotās vērtības nodokļa likuma 141.pantu.
   10. Nodrošinājuma nauda – 10 % no Kustamās mantas nosacītās cenas, t.i., **8106,50 EUR** (astoņi tūkstoši simtu seši *euro* un 50 centi),kas jāieskaita pēc šādiem rekvizītiem:

**Saņēmējs:** **Ogres novada pašvaldības aģentūra “Tūrisma, sporta un atpūtas kompleksa “Zilie kalni” attīstības aģentūra” (ONPA ”TSAK “Zilie kalni” AA”), Reģ.Nr.** **90001449943**

**Adrese: Peldu iela 22, Ikšķile, Ogres novads, LV-5052**

**Banka:** **AS “Swedbank”**

**SWIFT:** **HABALV22**

**Konta Nr.:** **LV90HABA0551017139073**

**Atzīme maksājuma mērķī “Izsoles nodrošinājums kustamās mantas - trīs cirsmas īpašumā “Bērziņmežs”, Rembates pagastā izsolei”.**

Nodrošinājuma nauda uzskatāma par ieskaitītu, ja attiecīgā naudas summa ir saņemta iepriekš norādītajā bankas kontā.

* 1. Izsoles solis – **500,00 EUR** (pieci simti *euro* un 00 centi).
  2. Sludinājumi par Kustamās mantas izsoli publicējami oficiālajā izdevumā “Latvijas Vēstnesis”, Ogres novada pašvaldības mājaslapā internetā un Tiesu administrācijas pārziņā esošajā elektronisko izsoļu vietnē e-izsoles.

1. **Kustamās mantas raksturojums**
   1. Īpašums Bērziņmežs ar kadastra numuru 7484 005 0067 atrodas Rembates pagastā, Ogres novadā. Tā sastāvā ir atsevišķa zemes vienība ar kadastra apzīmējumu 7484 005 0067, kurai apkārt atrodas citi nekustamie īpašumi, netālu atrodas militārais lidlauks, tai nav piebraucamo ceļu un ir noteikts statuss – starpgabals. Zemes vienībai rietumu pusē, cauri blakus esošajām zemes vienībām ar kadastra apzīmējumiem 7484 003 0007 un 7484 005 0052 1000 m attālumā stiepjas servitūta ceļš. Blakus tam varētu izveidot iespējamo kokmateriālu krautuves vietu cirsmām.
   2. Šī meža īpašuma 1. kvartāla 1. nogabala cēŗtamajā platībā valdaudzes koki ir apse, mazāk bērzs, egle un baltalksnis, tāpēc šajā platībā ir izveidota vienlaidus cirte. Ir uzmērīts, dastojot, katrs koks, aprēķināti vidējie augstumi katrai koku sugai atsevišķās caurmēru pakāpēs, augošie koki ir sadalīti lietkokos, puslietkokos un malkas kokos un aprēķināta izcērtamās koksnes krāja atsevišķi pa koku sugām, lietkokiem un malkas kokiem, kā arī lietkoki ir sadalīti resnumu grupās. Šajā vienlaidus kailcirtē ir atstājami 8 koki, kuru krāja sastāda 13 m³ un ir nomarķēti ar nepārtrauktu sarkanu vai oranžu horizontālu svītru
   3. Šī meža īpašuma 2. kvartāla 1. nogabala cēŗtamajā platībā valdaudzes koki ir apse, mazāk egle, bērzs un baltalksnis, tāpēc šajā platībā ir izveidota vienlaidus cirte. Ir uzmērīts, dastojot, katrs koks, aprēķināti vidējie augstumi katrai koku sugai atsevišķās caurmēru pakāpēs, augošie koki ir sadalīti lietkokos, puslietkokos un malkas kokos un aprēķināta izcērtamās koksnes krāja atsevišķi pa koku sugām, lietkokiem un malkas kokiem, kā arī lietkoki ir sadalīti resnumu grupās. Šajā vienlaidus kailcirtē ir atstājami 47 koki, kuru krāja sastāda 130 m³ un ir nomarķēti ar nepārtrauktu sarkanu vai oranžu horizontālu svītru
   4. Šī meža īpašuma 2. kvartāla 2. nogabala cēŗtamajā platībā valdaudzes koki ir egle, mazāk apse un nedaudz baltalksnis, ozols, tāpēc šajā platībā ir izveidota sanitārā vienlaidus cirte. Ir uzmērīts, dastojot, katrs koks, aprēķināti vidējie augstumi katrai koku sugai atsevišķās caurmēru pakāpēs, augošie koki ir sadalīti lietkokos, puslietkokos un malkas kokos un aprēķināta izcērtamās koksnes krāja atsevišķi pa koku sugām, lietkokiem un malkas kokiem, kā arī lietkoki ir sadalīti resnumu grupās. Šajā vienlaidus sanitārajā kailcirtē ir atstājami 12 ozoli, kuru krāja sastāda 26 m³ un ir nomarķēti ar nepārtrauktu sarkanu vai oranžu horizontālu svītru
   5. Sīkāka informācija par izsoles objektu pa tālruni (+371) 26423414 (Mežkope). Informācija par izsoles norisi pa tālruni (+371) 65071185 (Izsoles komisijas locekle).
2. **Izsoles priekšnoteikumi**
   1. Par izsoles dalībnieku var kļūt jebkura fiziskā vai juridiskā persona, kura atbilstoši Latvijas Republikas spēkā esošajiem normatīvajiem aktiem ir tiesīga iegūt īpašumā Kustamo mantu un, kura ir iemaksājusi šo noteikumu 1.10. punktā minēto nodrošinājumu un autorizēta dalībai izsolē.
   2. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
   3. Izsolē nevar piedalīties, ja personai, tās valdes vai padomes loceklim, patiesā labuma guvējam, pārstāvēt tiesīgajai personai vai prokūristam, vai personai, kura pilnvarota pārstāvēt personu darbības, kas saistītas ar filiāli, vai personālsabiedrības biedriem, tās valdes vai padomes loceklim, patiesā labuma guvējam, ir noteiktas Latvijai saistošas starptautiskās vai nacionālās sankcijas (informācija atrodama sankciju subjektu sarakstos, t.sk.: Finanšu izlūkošanas dienesta[[1]](#footnote-1) un/vai starptautisko attīstības banku (Pasaules Bankas[[2]](#footnote-2), Eiropas Rekonstrukcijas un attīstības bankas[[3]](#footnote-3), ASV OFAC[[4]](#footnote-4)) sankciju subjektu saraksti, Lursoft.lv) vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
3. **Izsoles pretendentu reģistrēšana Izsoļu dalībnieku reģistrā**
   1. Pretendentu reģistrācija notiek 1.5. punktā norādītājā laikā un vietnē.
   2. Izsoles pretendenti – fiziska vai juridiska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda visu reģistrācijas formā pieprasīto informāciju.
   3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
   4. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu *"Par e-izsoļu vietnes dalībnieka dalību konkrētā izsolē"* un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
   5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
   6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
   7. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
   8. Izsoles pretendents netiek reģistrēts, ja:
      1. ja nav izpildīti visi šo noteikumu 4.2. punktā minētie norādījumi.
      2. ja uz izsoles dienu ir ierosināta pretendenta maksātnespēja vai tā saimnieciskā darbība ir apturēta;
      3. saņemta informācija par pretendenta nenokārtotajiem parādiem, kas var būt par iemelsu tā maksātnespējas ierosināšanai.
   9. Izsoles rīkotāji nav tiesīgi sniegt informāciju pretendentiem par citiem izsoles pretendentiem.
4. **Izsoles norise**
   1. Izsole norit elektronisko izsoļu vietnē <https://izsoles.ta.gov.lv>.
   2. Izsolei autorizētie dalībnieki drīkst izdarīt solījumus visā izsoles norises laikā.
   3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
   4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.
   5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.

5.6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.

5.7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.

5.8. Izsoles dalībniekiem, kuri piedalījušies izsolē, bet nav nosolījuši izsoles Objektu, 5 (piecu) darba dienu laikā tiek atmaksāts izsoles nodrošinājums, izņemot juridisku personu, kura nosolījusi visaugstāko cenu, bet kurai konstatēti šo noteikumu 3.1. punktā un 3.2. punktā minētie nosacījumi, kā rezultātā tā zaudē iesniegto nodrošinājumu.

5.9. Izsole tiek atzīta par nenotikušu un nodrošinājums tiek atmaksāts visiem izsoles dalībniekiem, ja neviens no viņiem nav pārsolījis izsoles sākumcenu.

1. **Izsoles rezultātu apstiprināšana un līguma noslēgšana**
   1. Izsoles komisija 7 (septiņu) darba dienu laikā izsniedz paziņojumu par pirkuma summu.
   2. Izsoles dalībniekam, kurš nosolījis augstāko cenu līdz 1.7. punktā norādītajam datumam jāpārskaita norādītajā kontā pirkuma summu, kas atbilst starpībai starp augstāko nosolīto cenu un iemaksāto nodrošinājumu.
   3. Ja Kustamās mantas nosolījušais izsoles dalībnieks šo noteikumu 1.7. punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto Kustamo mantu. Izsoles nodrošinājums attiecīgajam dalībniekam netiek atmaksāts.
   4. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 2 (divu) nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu un samaksāt nosolīto naudas summu uz norādīto bankas kontu.
   5. Ja 6.4. punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
   6. Lēmumu par turpmāko atsavināšanas procesu pieņem izsoles komisija.
   7. Pirkuma līgums jānoslēdz 30 (trīsdesmit) dienu laikā pēc izsoles rezultātu apstiprināšanas un to organizēs Ogres novada pašvaldības aģentūra “Tūrisma, sporta un atpūtas kompleksa “Zilie kalni” attīstības aģentūra”.
2. **Nenotikusi izsole**
   1. Izsole atzīstama par nenotikušu, ja:
      1. ja uz izsoli nav autorizēts neviens izsoles dalībnieks;
      2. ja izsole bijusi izziņota, pārkāpjot šos noteikumus vai Publiskas personas mantas atsavināšanas likuma nosacījumus;
      3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
      4. ja neviens izsoles dalībnieks nav pārsolījis izsoles sākumcenu;
      5. ja vienīgais izsoles dalībnieks, kurš nosolījis izsolāmo īpašumu, nav parakstījis izsolāmā īpašuma pirkuma līgumu;
      6. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
      7. ja izsolāmo mantu nopirkusi persona, kurai nav bijušas tiesības piedalīties izsolē.
3. **Komisijas lēmuma pārsūdzēšana**
   1. Izsoles dalībniekiem ir tiesības iesniegt sūdzību Ogres novada pašvaldībai par Komisijas veiktajām darbībām 5 (piecu) dienu laikā no attiecīgā lēmuma pieņemšanas vai izsoles dienas.
   2. Ja Komisijas lēmumi tiek pārsūdzēti, attiecīgi pagarinās šajos Noteikumos noteiktie termiņi.
   3. Izsoles rezultātus apstiprina Ogres novada pašvaldības mantas novērtēšanas un izsoles komisijas priekšsēdētājs.
4. **Īpašie noteikumi**
   1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
   2. Visus izdevumus par nosolītā īpašuma pārreģistrāciju sedz pircējs.
   3. Izsoles pretendenti, dalībnieki piekrīt, ka Komisija veic personas datu apstrādi, pārbaudot sniegto ziņu patiesumu.
5. **Iegūto personas datu apstrāde**
   1. Iegūtie personas dati tiek apstrādāti ievērojot Fizisko personu datu apstrādes likuma 25. panta pirmo, trešo un ceturto daļu, Eiropas Parlamenta un Padomes 2016. gada 27. aprīļa regulas (ES) [2016/679](http://eur-lex.europa.eu/eli/reg/2016/679/oj/?locale=LV) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu [95/46/EK](http://eur-lex.europa.eu/eli/dir/1995/46/oj/?locale=LV) (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar izsoles uzvarētāju.

Izsoles noteikumus sagatavoja

Ogres novada pašvaldības mantas novērtēšanas un izsoles komisija

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1. <https://sankcijas.fid.gov.lv/> [↑](#footnote-ref-1)
2. <https://www.worldbank.org/en/projects-operations/procurement/debarred-firms> [↑](#footnote-ref-2)
3. <https://www.ebrd.com/ineligible-entities-list.html> [↑](#footnote-ref-3)
4. <https://sanctionssearch.ofac.treas.gov/> [↑](#footnote-ref-4)